|  |  |  |  |
| --- | --- | --- | --- |
| Tantárgy neve:Szakszövegolvasás és stílusgyakorlat | Jellege:szabadon választható | Kreditek:2 | Tantárgykód:WPED801 |
| Tantárgyfelelős:Tóth Tamás, PhD, egy. adjunktus | Munkaforma:Szeminárium  | Óraszám:N: 30 / L: 10 | Értékelés: gyakorlati jegy |
| A tantárgy oktatásának célja: A hallgatók 3-5 pedagógiai szöveg alapos olvasásán keresztül megismerkednek a pedagógiai szakirodalom egyes területeivel, problémafelvetéseivel, főbb témáival és a szakirodalomban használt fogalmakkal. A műhelyszerű közös munka során a hallgatók gyakorolják a felolvasást, illetve egy rövid recenziót, valamint egy prezentációt készítenek egy általuk szabadon választott pedagógiai műről. A közös munka során segítséget kapnak abban, hogy gondolataikat írásban és élő szóban releváns módon fogalmazzák meg, és elsajátítsák azt a vitakultúrát, amely a másik fél gondolatainak megértésén és a saját gondolatok világos megfogalmazásán alapul. |
| Fejlesztendő kompetenciaterületek: *Ismeret*: A hallgató ismer legalább 2-3 különböző pedagógiai szakszöveg-stílust. *Képesség*: A hallgató meg tudja különböztetni a szakszövegeket azok stílusa alapján, és képes egy adott, általa preferált stílusban kifejezni gondolatait szóban és írásban egyaránt. *Attitűd*: A hallgató kritikusan viszonyul a szakszövegekhez, a szövegalkotás során pedig mind a szöveg stílusában, mind tartalmilag mer határokat átlépni, kísérletezni. *Autonómia és felelősségvállalás*: A hallgatónak igénye van a szakszövegek önálló olvasására, fontosnak tartja a szakszövegalkotás stiláris szempontjait. |
| Kötelező irodalom:* MÉSZÁROS, Gy. (2005). A „rossz arcúak” szava: a kritikai pedagógia kihívása. *Iskolakultúra*, 4, 84–101. (Részletek)
* MÉSZÁROS, I., NÉMETH, A., & PUKÁNSZKY, B. (2003). *Neveléstörténet szöveggyűjtemény*. Budapest: Osiris Kiadó.(Részletek)
* MIHÁLY, O. (2007). Az aszimmetrikus kapcsolatok dilemmái: célracionalitás és erkölcs a pedagógiai viszonyban. In K. Imre (Ed.), *Connecting people – Egy konferencia dokumentumai*. (pp. 60–64). Új Helikon Bt., Budapest.
* ﻿PERJÉS, I. (2009). *A találkozások iskolája*. Sopron: Novum. (Részletek)
* Robin pajtás (Puck manó) szabadiskolája: *Kiáltvány egy antiautoriter-közösségi-forradalmi nevelésért*.
* ﻿WILLIS, P. (1977/2000). *A skacok: iskolai ellenkultúra, munkáskultúra*. Budapest: Új Mandátum. (Részletek)

**Ajánlott irodalom:*** BERNSTEIN, Basil: Nyelvi szocializáció és oktathatóság. In: Melegh Csilla (szerk.): *Iskola és társadalom*. Dialóg Campus, Budapest-Pécs, 2003.
* BOURDIEU, Pierre: Az oktatási rendszer ideologikus funkciója. Vagyoni struktúrák és reprodukciós stratégiák. In: Melegh Csilla (szerk.): *Iskola és társadalom*. Dialóg Campus, Budapest-Pécs, 2003.
* BANKS, J.A., Nevelés és kulturális sokszínűség az Egyesült Államokban. (Fordította Molnár Edit Katalin). In: Cs. Czachesz Erzsébet (szerk): *Multikulturális nevelés.* Mozaik Oktatási Stúdió, Szeged, 1998.
* DELPIT, Lisa: *Mások gyermekei.* Educatio Kht, 2007. (Részlet)
* KEY, Ellen: Lélekrombolás az iskolában. In: Dr. Bodosi Béla (szerk.): *Gondolkodók a nevelésről*. Online szöveggyűjtemény. (URL: http://old.ektf.hu/hefoppalyazat/nevtort/index.html)
* PARSONS, Talcott: The School Class as a Social System. In: Ballantine, J.H. – Spade, J.Z. (szerk.): *Schools and Society*, Sage, Los Angles-London-New Delhi-Singapore, 2008.
 |
| Kurzustematika: A tantárgy problémaköre, kérdésfelvetései: A pedagógia tárgyköréhez tartozó szakszövegek mennyisége ugrásszerűen megnövekedett az utóbbi évtizedekben. Meghökkentő például, hogy a tanítással kapcsolatos kutatások kézikönyvének csak az első kötete (*Handbook of Research on Teaching*), amely pusztán összefoglalókat tartalmaz, önmagában 3481 oldal hosszú. Ez a mennyiségi növekedés a szakszövegek minőségére is hatással van. De mégis milyen általános karaktereket mutat a klasszikus, a modern és a posztmodern pedagógiai szövegek felépítése, beszédmódja? Egyáltalán mitől lesz tudományos egy szöveg? Milyen új, alternatív beszéd- és írásmódok lehetségesek a neveléstudomány és oktatáskutatás területén? Lehet-e egy tudományos szöveg izgalmas, provokatív, és ha igen, milyen keretek között?A tantárgy fő mondanivalója: A tantárgy arra kívánja felhívni a hallgatók figyelmét, hogy a társadalomtudományok (így a pedagógia tárgyköre is) széleskörűen értelmezik azt, hogy mi számít szakszövegnek, így a különböző stílusok és műfajok alkalmazása, és a kísérletezés is nagyobb teret és szabadságot élvez.**Követelmények, értékelés:**Azok a hallgatók, akik a műhelymunkák 80%-án részt vettek, az általuk készített recenzióra és prezentációra kapnak érdemjegyet. |
| Kurzus hirdetője:WJLF Neveléstudományi tanszék | Félév:2019/20. tavasz | Oktató: Tóth Tamás PhD, egy. adjunktus |